সূত্র বলছে, আওয়ামী লীগ ও জাতীয় পার্টির দ্বন্দ্বের মুখে রসিকের সাধারণ ভোটাররা ঝুঁকছেন বিএনপির দিকে। শেষ মুহূর্তের প্রচারণায় বিএনপি প্রার্থী কাওসার জামান বাবলার পক্ষে দলের কেন্দ্রীয় নেতারা অংশ নেয়ায় তার জয়ের সম্ভাবনা আরও বেড়েছে। সেই সাথে ২০ দলীয় জোটের অন্যতম শরীক জামায়াতও বিএনপি প্রার্থীর পক্ষে সমর্থন দিয়েছে। একাধিক সূত্র বলছে, সব হিসাব নিকাশে প্রভাবশালী তিন মেয়রপ্রার্থীর মধ্যে এখন জয়ের জন্য এগিয়ে রয়েছেন বিএনপি প্রার্থীই। যদি রসিকে সুষ্ঠু, নিরপেক্ষ ও শান্তিপূর্ণ পরিবেশে ভোটগ্রহণ ও ফলাফল প্রকাশে ক্ষমতাসীন দলের প্রভাব বিস্তারের ঘটনা না ঘটে তাহলে বিএনপি প্রার্থী বাবলাই ২১ ডিসেম্বরের রসিক নির্বাচনে জয়ী হবেন বলে বিশ্বাস করে বিএনপি।